Oficiālais Vēstnesis L 084 , 05/04/2000 Lpp. 0008 - 0009



Komisijas Regula (EK) Nr. 710/2000 (2000. gada 3. aprīlis) par dažu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 254/98 [2], un jo īpaši tās 9. pantu, tā kā: (1) Lai nodrošinātu minētās regulas pielikumā pievienotās Kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir paredzēti vispārīgi Kombinētās nomenklatūras interpretācijas noteikumi. Šie noteikumi attiecas arī uz jebkuru citu nomenklatūru, kuras pamatā pilnībā vai daļēji ir Kombinētā nomenklatūra vai kura tai pievieno jaunas apakšnodaļas un kura ieviesta ar īpašiem Kopienas noteikumiem, ņemot vērā tarifu un citu pasākumu piemērošanu preču tirdzniecībā. (3) Atbilstīgi minētajiem vispārīgajiem noteikumiem preces, kas raksturotas šīs regulas pielikuma tabulas 1. ailē, jāklasificē ar KN kodiem, kas norādīti tabulas 2. ailē, ņemot vērā 3. ailē izklāstīto pamatojumu. (4) Ir lietderīgi, ka uz juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas iestādes un kas neatbilst šai regulai, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3] un kurā jaunākie grozījumi izdarīti ar Eiropas Parlamenta un Padomes Regulu (EK) Nr. 955/1999 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, Kombinētajā nomenklatūrā klasificē ar KN kodiem, kas norādīti minētās tabulas 2. ailē. 2. pants Pamatojoties uz Regulas (EEK) Nr. 2913/92 12. panta 6. punktu, juridiski saistošu tarifu informāciju, ko izdevušas dalībvalstu muitas iestādes un kas neatbilst šīs regulas noteikumiem, var turpināt izmantot trīs mēnešus. 3. pants Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 3. aprīlī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 28, 3.2.2000., 16. lpp. [3] OV L 302, 19.10.1992., 1. lpp. [4] OV L 119, 7.5.1999., 1. lpp. -------------------------------------------------- PIELIKUMS Preču apraksts | KN kods | Pamatojums | (1) | (2) | (3) | — sausna | 63 | — tauku saturs sausnā | 51,2 | — proteīni: | 24 | — ūdens svara saturs beztauku sausnā | 54,6 | | | 04069021 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma un KN kodu 0406, 040690 un 04069021 apraksta. Šo produktu, kam ir Čederas siera pazīmes, klasificē pēc KN koda 04069021, neatkarīgi no nogatavināšanas laika. | 2. Citrus latifolia: laimi, to krāsa ir no tumši zaļas līdz gaiši dzeltenai, ar plānu mizu un raksturīgu skābu smaržu un garšu, olveidīgi, gandrīz bez sēkliņām, un parasti tie sver no 70 līdz 120 g. | 08059000 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma un pēc KN kodu 0805 un 08059000 apraksta. Citrus latifolia ir atsevišķa Citrus aurantifolia laimu suga ar KN kodu 08053090. | 3. Garneļu krekeri cietu caurspīdīgu ripiņu formā, daļēji apstrādāti, tvaicējot un kaltējot krāsnī, izgatavoti no cietes, sāls, cukura (aptuveni 4 %) garneļu gaļas (aptuveni 5 %) un satur garšas uzlabotāju. Šo produktu var lietot tikai pēc tam, kad tas apcepts eļļā vai taukos. | 19059060 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma un KN kodu 1905, 190590 un 19059060 apraksta Šo termisko apstrādi uzskata par daļēju sagatavošanu, un tādēļ produkts tiek svītrots no pozīcijas 1901 (skatīt HS paskaidrojumus attiecībā uz pozīciju 1901, II., svītrošanas piezīme e)). Sakarā ar to, ka produktam pievienots cukurs un garneļu gaļa, tam vairs nav KN koda 19059020 produktu pazīmju. | 4. Gurķi, kas gatavoti pilnīgā pienskābās rūgšanas procesā, sālījumā. Sālījumā pēc svara ir 8,4 % sāls un 1 % pienskābes Gurķus izmanto tādu produktu pagatavošanā, kuri ir pazīstami kā "marinēti dārzeņi". | 20059080 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma un KN kodu 2005, 200590 un 20059080 apraksta Gurķi, kas gatavoti pilnīgā pienskābās rūgšanas procesā, tiek svītroti no pozīcijas 0711 neatkarīgi no sāls satura sālījumā (skatīt pēdējo daļu HS paskaidrojumos attiecībā uz pozīciju 0711 un pēdējo daļu KN paskaidrojumos attiecībā uz kodu 07114000). | --------------------------------------------------